Document ID: /roh_data/filtered/fineweb-2-filterrobots_roh.jsonl.gz/33313

Las scursanidas muntan a 100 milliuns francs e pertutgan lavurs vi dals vehichels dal tip Duro. Cun 17 cunter 6 vuschs e 2 abstenziuns ha la cumissiun decis da desister da remplazzar ils motors. La maioritad da la cumissiun è da l'avis ch'in remplazzament na saja betg necessari, tranter auter perquai ch'ils motors han fatg mo paucs kilometers.
Cumissiun vul preventiv d'armada pli liant
La Cumissiun per la politica da segirezza dal Cussegl naziunal vul in preventiv da l'armada pli liant.
La cumissiun vul fixar cun in conclus federal che l'armada avess a disposiziun en tut 20 milliardas francs per la perioda dal 2017 fin il 2020. Quai fissan 5 milliardas l'onn. Uschè bler aveva il parlament a Berna decis, dentant senza che la decisiun fiss daventada lianta.
En vista als sforzs da spargnar vegni dentant ad esser pli pauc. Il Cussegl federal quinta da pudair finanziar mo 4,5 fin 4,8 milliardas francs.
RR novitads 16:00 / 17:00